BSF के जवानों ने की फायरिंग, 2 किलो हेरोइन भी जब्त; एक पाक में गिरा
India Pakistan Border Heroine Smuggling; Drone Shot | BSF Amritsar Sector पंजाब के अमृतसर में बॉर्डर सिक्योरिटी फोर्स (BSF) ने पाकिस्तानी तस्करों की दो कोशिशों को नाकामयाब किया है।
पंजाब के अमृतसर में बॉर्डर सिक्योरिटी फोर्स (BSF) ने पाकिस्तानी तस्करों की तीन कोशिशों को नाकामयाब किया है। एक ही रात में BSF ने तीन पाक ड्रोन गिराने में सफलता हासिल की है। दोनों ड्रोन एक ही तरह के हैं, जबकि एक पाकिस्तान में जाकर गिरा है। वहीं ड्रोन से BSF के जवानों ने हेरोइन की खेप भी बरामद की है। ड्रोन मिलने की घटना के बाद से ही इलाके में सर्च अभियान चलाया जा रहा है।
मिली जानकारी के अनुसार BSF ने यह दोनों ड्रोन अमृतसर सेक्टर के अंतर्गत आते उधर धारीवाल और रत्न खुर्द एरिया में गिराए हैं। BSF से मिली जानकारी के अनुसार पहले ड्रोन शुक्रवार रात 8.55 बजे गांव उधर धारीवाल के करीब मंडराता दिखाई दिया। जिसके बाद जवानों ने फायरिंग शुरू कर दी।
फायरिंग के बीच ड्रोन की आवाज बंद हो गई। लोकेशन पर सर्च किया गया तो वहां से ड्रोन बरामद किया गया। अब इलाके में सर्च चलाया गया है, ताकि ड्रोन द्वारा लाई गई खेप का पता चल सके।
वहीं, दूसरा ड्रोन रत्न खुर्द एरिया में मिला। यहां भी रात 9.55 बजे ड्रोन की आवाज सुनाई दी। BSF के जवानों ने आवाज की तरफ फायर किया तो ड्रोन की आवाज बंद हो गई। सर्च के दौरान ड्रोन खेतों में गिरा मिला।
BSF अधिकारियों की तरफ से सांझा की गई जानकारी के अनुसार तीसरा ड्रोन भी अमृतसर सेक्टर में ही घुसा। लेकिन BSF के जवानों ने तुरंत प्रतिक्रिया की। उन्होंने फायरिंग शुरू कर दी। BSF अधकारियों का कहना है कि यह ड्रोन पाकिस्तान की तरफ जाकर गिरा, जिसकी थर्मल इमेज BSF द्वारा जारी की गई है।
हेरोइन डिलीवर करने जा रहा था ड्रोन
BSF की तरफ से रत्न खुर्द एरिया में गिराए गए ड्रोन से दो किलो हेरोइन की खेप भी बरामद की है। ड्रोन इसी खेप को डिलीवर करने जा रहा था। इसे पीले रंग के पैकेट में डाल ड्रोन के नीचे बांधा गया था। फिलहाल BSF ने खेप को कब्जे में लेकर जांच शुरू कर दी है। पकड़ी गई खेप की इंटरनेशनल वैल्यू 15 करोड़ रुपए आंकी जा रही है।
एक ही तरह के हैं दोनों ड्रोन
BSF की तरफ से गिराए गए दोनों ड्रोन एक ही तरह के हैं। यह क्वार्डकॉपर DJI मेट्रिक्स 300 RTK है। जिसे पाकिस्तानी तस्कर छोटी व कम वजन की खेप को सरहद पार करवाने में करते हैं। यह खेप 3 से 5 किलो तक का वजन उठाने में सक्षम हैं।